ET Euroopa Liidu Teataja L 182/1

Euroopa Liidu ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev

LEPING

Vastavalt Euroopa Liidu ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva 19. oktoobri 2005. aasta lepingu (1) (mis on sõlmitud nõukogu otsusega 2006/325/EÜ, (2) edaspidi „leping”) artiklile 4 teavitab Taani nõukogu määruse (EÜ) nr 44/2001 (3) artikli 74 lõike 2 kohaselt rakendusmeetmete vastuvõtmisel komisjoni sellest, kas ta rakendab niisuguste meetmete sisu või mitte.

Kooskõlas lepingu artikli 3 lõikega 2 teavitas Taani 14. jaanuari 2009. aasta kirjas komisjoni oma otsusest rakendada nõukogu määruse (EÜ) nr 4/2009 (4) sisu niivõrd, kuivõrd sellega muudetakse määrust (EÜ) nr 44/2001 (5) („Brüsseli I määrus”).

Määrus (EÜ) nr 44/2001 tunnistati kehtetuks ja asendati Euroopa Parlamendi ja nõukogu määrusega (EL) nr 1215/2012 (6). Taani teavitas lepingu artikli 3 lõike 2 kohaselt 20. detsembri 2012. aasta kirjas komisjoni oma otsusest rakendada määruse (EL) nr 1215/2012 (7) sisu.

17. veebruaril 2015 võeti vastu komisjoni rakendusmäärus (EL) 2015/228 (8). Taani teavitas lepingu artikli 3 lõike 2 kohaselt 22. aprilli 2015. aasta kirjas komisjoni oma otsusest rakendada rakendusmääruse (EL) 2015/228 sisu.

Kooskõlas lepingu artikli 4 lõikega 4 toob Taani teatis kaasa Taani ja Euroopa Liidu vahelised vastastikused kohustused. Seega on rakendusmääruse (EL) 2015/228 puhul tegemist lepingu muudatusega niivõrd, kuivõrd sellega muudetakse määrust (EÜ) nr 44/2001 (mis on asendatud määrusega (EL) nr 1215/2012), nagu seda on muudetud määrusega (EÜ) nr 4/2009, ja seda käsitatakse lepingu osana.

Pidades silmas lepingu artikli 4 lõiget 3, saab rakendusmäärust (EL) 2015/228 kohaldada Taanis halduskorras Taani 20. detsembri 2006. aasta seaduse nr 1563 (Brüsseli I määruse kohta) paragrahvi 9 a lõike 1 alusel. Vajalikud haldusmeetmed jõustusid 22. jaanuaril 2015.

(1) Euroopa Liidu ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping (ELT L 299, 16.11.2005, lk 62).

(2) Nõukogu 27. aprilli 2006. aasta otsus 2006/325/EÜ Euroopa Ühenduse ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva lepingu sõlmimise kohta (ELT L 120, 5.5.2006, lk 22).

(3) Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, 16.1.2001, lk 1).

(4) Nõukogu 18. detsembri 2008. aasta määrus (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes (ELT L 7, 10.1.2009, lk 1).

(5) ELT L 149, 12.6.2009, lk 80.

(6) Euroopa Parlamendi ja nõukogu 12. detsembri 2012. aasta määrus (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (ELT L 351, 20.12.2012, lk 1).

(7) ELT L 79, 21.3.2013, lk 4.

(8) Komisjoni 17. veebruari 2015. aasta rakendusmäärus (EL) 2015/228, millega asendatakse nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) I–VII lisa (ELT L 49, 20.2.2015, lk 1).